Държавен вестник, бр. 62, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  62
да придобиват имущество, дялове или акции, 
да участват в управлението, да работят по 
трудово правоотношение или по граждански 
договор за лице, което е било изпълнител по 
обществена поръчка, докато са служители 
на Агенцията и в течение на една година от 
датата на прекратяване на служебното или 
трудовото им правоотношение.
Чл. 50. (1) Служителите в Агенцията ня­
мат право да полагат допълнителен труд и да 
извършват дейности по граждански договори 
с предмет, сходен с функциите на Агенцията.
(2) Служителите с ръководни функции в 
Агенцията, както и ръководителите на проекти 
по Постановление № 330 на Министерския 
съвет от 2011 г. за допълнение на Постановле­
ние № 62 на Министерския съвет от 2007 г. за 
приемане на национални правила за допусти­
мост на разходите по оперативните програми, 
съфинансирани от Структурните фондове и 
Кохезионния фонд на Европейския съюз, за 
финансовата рамка 2007 – 2013 г. (ДВ, бр. 27 
от 2007 г.) не могат да работят по трудово 
правоотношение, по граждански договор, по 
договор за управление и да придобиват дялове 
и акции в търговско дружество, което е участ­
вало или участва в процедури за обществени 
поръчки, провеждани от Агенцията, както и 
за концесии – в случаите по чл. 21, ал. 3, т. 6 
от Закона за пътищата, докато са служители 
и за срок една година след прекратяване на 
правоотношенията им с Агенцията, незави­
симо от основанието.
Г л а в а  п е т а
ОРГАНИЗАЦИЯ НА РАБОТАТА С ПРЕД­
ЛОЖЕНИЯТА И СИГНАЛИТЕ
Чл. 51. (1) Предложенията за усъвър­
шенстване на организацията и дейността на 
Агенцията, както и за решаване на въпроси 
от правомощията на Управителния съвет на 
Агенцията, за които няма определен друг 
специален ред, се изпращат до Управителния 
съвет.
(2) Управителният съвет на Агенцията 
взема решение по предложението по ал. 1 в 
срок до два месеца от постъпването му, ос­
вен ако този срок бъде удължен до 6 месеца 
поради необходимост от по-продължително 
проучване. Взетото решение по предложение­
то се съобщава на подателя в 7-дневен срок. 
Направените предложения, както и взетите 
по тях решения могат да се публикуват на 
интернет страницата на Агенцията.
Чл. 52. (1) Сигнали за злоупотреби с власт 
и корупция, лошо управление на държавно 
имущество или за други незаконосъобразни 
или нецелесъобразни действия или бездейст­
вия на служителите на Агенцията, с които се 
засягат държавни или обществени интереси, 
права или законни интереси на други лица, 
се подават до Управителния съвет.
(2) Сигнали, подадени повторно по въпрос, 
по който има решение, не се разглеждат, ос­
вен ако са във връзка с изпълнение на взето 
решение или се основават на нови факти и 
обстоятелства.
(3) Изясняването на постъпил сигнал не 
може да се възлага на служител, срещу чието 
действие или бездействие той е подаден.
(4) Управителният съвет на Агенцията взе­
ма решение по сигнала в срок до един месец 
след постъпването му, като този срок може 
да бъде удължен с един месец, ако важни 
причини налагат това. Подателят се уведо­
мява в 7-дневен срок за взетото решение и за 
предприетите мерки по сигнала. При данни 
за извършено престъпление Управителният 
съвет на Агенцията уведомява незабавно 
прокуратурата.
Чл. 53. (1) Не се разглеждат анонимни 
предложения и сигнали, които не са подпи­
сани от подателя или от негов представител 
по закон или пълномощие.
(2) Алинея 1 не се прилага в случаите, 
предвидени в регламент на Европейския съюз 
или в друг нормативен акт.
Чл. 54. (1) Сигнали по Закона за защита 
на лицата, подаващи сигнали или публично 
оповестяващи информация за нарушения 
(ЗЗЛПСПОИН) се подават по установения 
от закона ред до председателя на комисия, 
определена със заповед на председателя на 
Управителния съвет на Агенцията.
(2) В Агенцията се създава и действа вът­
решен канал за подаване на сигнали от лица, 
попадащи в приложното поле на ЗЗЛПСПОИН.
(3) Сигналите, подавани по реда на 
ЗЗЛПСПОИН, разкриват информация за на­
рушения в структурите на Агенция „Пътна 
инфраструктура“, на българското законода­
телство или на актове на Европейския съюз, 
които застрашават или увреждат обществения 
интерес.
(4) В Агенцията се създава телефонна ли­
ния за подаване на сигнали от приложното 
поле на ЗЗЛПСПОИН до председателя на 
комисията по ал. 1, определена със заповед 
на председателя на Управителния съвет на 
Агенцията.
ЗАКЛЮЧИТЕЛНИ РАЗПОРЕДБИ
§ 1. Главният секретар на Агенция „Пътна 
инфраструктура“ утвърждава длъжностните 
характеристики на служителите в Агенцията 
в срок до два месеца от влизането в сила на 
Правилника.